CELEX: 62013TN0376
Language: fi
Date: 2013-07-18 00:00:00
Title: Asia T-376/13: Kanne 18.7.2013 — Versorgungswerk der Zahnärtztekammer Schleswig-Holstein v. EKP

7.9.2013   
            
            
               FI
            
            
               Euroopan unionin virallinen lehti
            
            
               C 260/48
            
         Kanne 18.7.2013 — Versorgungswerk der Zahnärtztekammer Schleswig-Holstein v. EKP
   (Asia T-376/13)
   2013/C 260/86
   Oikeudenkäyntikieli: saksa
   
      Asianosaiset
   
   
      Kantaja: Versorgungswerk der Zahnärtztekammer Schleswig-Holstein (Kiel, Saksa) (edustaja: Rechtsanwalt O. Hoepner)
   
      Vastaaja: Euroopan keskuspankki
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan vastaajan 16.4.2013 tekemän päätöksen, sellaisena kuin se on muutettuna 22.5.2013 tehdyllä päätöksellä (LS/MD/13/313), siltä osin kuin vaatimusta, joka koski tutustumista ”Exchange Agreement dated 15. February 2012 among the Hellenic Republic and the European Central Bank and the Eurosystem NBCs listed herein”:in liitteisiin A ja B, ei hyväksytty
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste: päätöksen perustan lainvastaisuus
               Kantaja väittää, että EKP on laajentanut päätöksessään EKP/2011/6 (1) päätöksen EKP/2004/3 (2) 4 artiklan 1 kohdan alakohdassa mainittujen epäämisperusteiden piiriä aineellisesti ilman riittävää valtuutusta.
            
         
               2)
            
            
               Toinen kanneperuste: olennaisten menettelymääräysten rikkominen
               Tämän kanneperusteen yhteydessä kantaja väittää, että riidanalaisella päätöksellä rikotaan olennaisia menettelymääräyksiä. Se väittää tässä yhteydessä, että kun Euroopan unionin perusoikeuskirjan 41 artiklan 2 kohdan c alakohta otetaan huomioon, SEUT 296 artiklan toisesta kohdasta ilmenevät perusteluvelvollisuutta koskevat vaatimukset on asetettu korkeiksi, ja että riidanalaisessa päätöksessä olevat vastaajan perustelut eivät täytä unionin tuomioistuimen asettamia vaatimuksia.
            
         
               3)
            
            
               Kolmas kanneperuste: aineellisen oikeuden rikkominen
               Tässä kanneperusteessa kantaja väittää, että aineellista oikeutta on rikottu, sillä riidanalaisella päätöksellä loukataan sen riittämättömien perustelujen takia kantajan oikeutta tutustua asiakirjoihin Euroopan unionin perusoikeuskirjan 42 artiklan ja SEUT 15 artiklan 3 kohdan nojalla. Lisäksi asiakirjoihin tutustumista koskevan oikeuden epääminen on suhteetonta.
            
         
      (1)  Euroopan keskuspankin asiakirjojen saamisesta yleisön tutustuttavaksi annetun päätöksen EKP/2004/3 muuttamisesta (EKP/2011/6) 9.5.2011 annettu Euroopan keskuspankin päätös 2011/342/EU (EUVL L 158, s. 37).
   
      (2)  Euroopan keskuspankin asiakirjojen saamisesta yleisön tutustuttavaksi (EKP/2004/3) 4.3.2004 tehty Euroopan keskuspankin päätös 2004/258/EY (EUVL L 80, s. 42).